**Paziņojums par nomas tiesību izsoli – nekustamajam īpašumam “Muižas koka māja”, Darbnīcas Nr.8 un Nr.4, 1.stāvam, Pils ielā 16, Siguldā, Siguldas novadā**

2018.gada 21.septembrī plkst.10:00 Siguldas novada pašvaldības Siguldas pagasta Kultūras nama Deputātu zālē, kas atrodas Zinātnes ielā 7, Siguldas pagastā, Siguldas novadā, notiks nekustamā īpašuma –“Muižas koka māja”, Darbnīcas Nr.8 un Nr.4, 1.stāva, Pils ielā 16, Siguldā, Siguldas novadā, – nomas tiesību mutiskā izsole ar augšupejošu soli. Sākotnējā nomas maksa par 1 kvadrātmetru mēnesī **–** 4,50 EUR un PVN 21%. Viens izsoles solis tiek noteikts 0,10 EUR un pievienotās vērtības nodoklis.

Nomas tiesību dalībnieku pieteikuma iesniegšana un to reģistrācija notiek Siguldas novada pašvaldības Teritorijas attīstības pārvaldes telpās 203.kabinētā Zinātnes ielā 7, Siguldas pagastā, Siguldas novadā, darba dienās Siguldas novada pašvaldības administrācijas darba laikā no **2018.gada 11.septembra** **līdz 2018.gada 20.septembrim**. Uzziņas pa tālruni 28357158 (P/A “Siguldas Attīstības aģentūra” direktore Laura Skrodele).

Līdz pieteikuma iesniegšanai izsoles dalībniekam jāsamaksā dalības maksa 10,00 EUR, tajā skaitā pievienotās vērtības nodoklis un nodrošinājums 20,00 EUR, ieskaitot to Siguldas novada pašvaldības kontā LV15UNLA 0027 8001 3040 4, kas atvērts AS „SEB banka”, kods UNLALV2X.

**Informācija par nomas objektu:**

Adrese –Pils iela 16, Siguldā, Siguldas novadā, LV-2150

Kadastra numurs – 8015 002 1818 002

Nomas objekta veids – neapdzīvojama telpa

Lietošanas mērķis - radošo uzņēmēju, mākslinieku un dizaineru, kā arī amatnieku darbnīcas.

Telpu platība:

darbnīca Nr.4 telpas 22,5 m2 platībā;

darbnīca Nr.8 telpas 19,90m2 un 31,60 m2 , palīgtelpas 1,60m2, 1,50 m2 un 2,70m2 platībā;

Nomas termiņš - 5 gadi

Nekustamā īpašuma apskate notiek iepriekš nosūtot pieteikumu uz elektroniskā pasta adresi: laura.skrodele@sigulda.lv